Diari Oficial de la Generalitat Valenciana


Sumari del DOGV 5270, del 31-05-2006 (2006/6368)

RESOLUCIÓ de 12 de maig de 2006, de la Conselleria de Cultura, Educació i Esport, per la qual es designen els membres del jurat de la sisena edició del Premi de les Arts Plàstiques de la Generalitat.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5270

Data del DOGV
:   31-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6368


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 12 de maig de 2006, de la Conselleria de Cultura, Educació i Esport, per la qual es designen els membres del jurat de la sisena edició del Premi de les Arts Plàstiques de la Generalitat. [2006/6368]  
Pel Decret 180/2000, de 5 de desembre, del Govern Valencià (DOGV núm. 3.898 de 15.12.2000), es va crear el Premi de les Arts Plàstiques de la Generalitat com a guardó atorgat per esta a un artista plàstic valencià de vàlua reconeguda, a fi de destacar la seua labor creadora.  
Per l'Orde de 12 maig de 2006 de la Conselleria de Cultura, Educació i Esport s'ha convocat la sisena edició del premi.  
Per tot això, és procedent nomenar, de conformitat amb la base cinquena del decret mencionat, els membres del jurat que ha de concedir el premi, que, segons el decret, estarà presidit per la secretària autonòmica de Cultura i Política Lingüística, i tindrà com a secretari el subsecretari de la Conselleria de Cultura, Educació i Esport.  
En virtut de tot això, resolc:  
Primer  
Nomenar com a membres del jurat de la sisena edició del Premi de les Arts Plàstiques de la Generalitat, d'acord amb la base cinquena del Decret 180/2000, les persones següents:  
. Román de la Calle de la Calle, catedràtic d'Estètica de la Universitat de València,  
. Felipe Garín Llombart, catedràtic d'Història de l'Art de la Universitat Politècnica de València,  
. José Miguel Sánchez González, cap de l'Àrea de Museus i Belles Arts, i  
. Tomás Ruiz Company, director de programació de la Fundació de la Comunitat Valenciana Biennal de les Arts.   
Segon  
La decisió de jurat s'anunciarà en un acte públic en què es lliurarà a l'artista premiat un guardó acreditatiu de la concessió.  
Tercer  
La present resolució tindrà efectes des de l'endemà de la publicació en el Diari Oficial de la Generalitat.  
D'acord amb els articles 107, 116 i 117 de la Llei de règim jurídic de les administracions públiques i del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot interposar recurs potestatiu de reposició o directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant l'òrgan que dicta el present acte en el termini d'un mes des de l'endemà de la publicació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València,12 de maig de 2006.. El conseller de Cultura, Educació i Esport: Alejandro Font de Mora Turón.